cyanic-selkie/wikianc huggingface dataset:
Ագյար (գյուղ)
Ագյար, գյուղ Կարսի մարզում, գտնվում է Կարս քաղաքից հարավ-արևմուտք, Կարս գետի ձախ կողմում։ 20-րդ դարի սկզբում ուներ 33 թուրք բնակիչ։ Հիմնականում զբաղվում են անասնապահությամբ և երկրագործությամբ ։ 1990 թվականին ուներ 767 բնակիչ, 2000 թվականին ուներ 832 բնակիչ, 2007 թվականին ուներ 1110 բնակիչ ։
Ծանոթագրություններ
Կատեգորիա:Թուրքիայի պատմություն
Մեծ պալատ (Բանգկոկ)
Մեծ պալատը եղել է Թայլանդի արքաների նստավայրը` սկսած 18-րդ դարից։ Պալատի շինարարությունը սկսվել է 1782 թվականին` Ռամա I արքայի օրոք, երբ վերջինս մայրաքաղաքը Տխոնբուրիից տեղափոխում է Բանգկոկ ։ Պալատը անընդհատ ընդարձակվել է. ժամանակի հետ կառուցվել են հարակից բազմաթիվ շինություններ` տարբեր նշանակության։ Ներկայումս պալատը չի կիրառվում Թայլանդի թագավորների բնակության համար։ Ռամա IX արքան ապրում է Չիտրալադա պալատում։
Պատմություն
Շինարարությունն սկսվում է 1782 թվականի մայիսի 6-ին։ Սկզբում պալատը փայտե մի քանի շինություն էր ներկայացնում, որ չորս կողմից շրջապատված էր 1900 մ երկարությամբ պաշտպանական պատով։ Ամրոցով շրջապատված տարածքն ուներ մոտ 218.400 մ ² մակերես։ Շուտով թագավորը պատվիրում է Զմրուխտե Բուդդայի տաճարը, որ նախատեսված էր Բուդդային անձնական երկրպագության համար։ Երբ պալատի շինարարությունն ավարտվում է (1785), այնտեղ տեղի է ունենում Ռամա I-ի թագադրման արարողությունը։
Մեծ պալատի նախագիծը որոշ չափով հիշեցնում է Այուտայա քաղաքում գտնվող պալատը։ Պալատն ուղղանկյունաձև է։ Արևմտյան մասը դուրս էր գալիս գետի մոտ, իսկ արքայական հարկաբաժինը գտնվում էր արևելյան մասում։
Մեծ պալատը իշխանության նստավայրն էր և արքայական դատարանը Չակրի դինաստիայի օրոք ընդհուպ մինչև Ռամա V-ի, ինչպես նաև նրա որդիներ Ռամա VI-ի և Ռամա VII-ի կառավարման տարիները։ Վերջիններս, գերադասելով ապրել առանձին պալատներում, այնուամենայնիվ մեծ պալատն օգտագործում էին որպես գլխավոր նստավայր։ 1945 թվականին արտասահմանից վերադառնալուց հետո այստեղ է հաստատվել Ռամա VIII-ը, սակայն նրա առեղծվածային մահից հետո եղբայրը` Ռամա IX-ը, արքայական նստավայրը տեղափոխում է Չիտրալադա։
Այնուամենայնիվ, պալատը ներկայումս էլ օգտագործվում է արքայական ընտանիքի կողմից։ Այնտեղ կազմակերպվում են արքայական ամենամյա հանդիսություններ, ինչպես նաև արքայական հարսանիքներ, թաղումներ, պետական ընդունելություններ։
Արտաքին հղումներ
Կատեգորիա:Պալատներ
Գուրգեն Մելքումյան
Գուրգեն Եսայու Մելքումյան, հայ մանկավարժ։ Հայրենական մեծ պատերազմի մասնակից։
Կենսագրություն
Գուրգեն Մելքումյանը ծնվել է 1912 թվականին, Իջևանի շրջանի Լալի գյուղում։ 1935 թվականին ավարտել է Երևանի մանկավարժական տեխնիկումը, իսկ 1951 թվականին մանկավարժական ինստիտուտի պատմության ֆակուլտետը։ Տեխնիկումում սովորելու տարիներին աշխատել է Երևանի երկաթուղու բանվորների երեկոյան դպրոցում։ Եղել է հայրենի գյուղի յոթնամյա դպրոցի տնօրեն։ 1941-1942 թվականներին եղել է Ադրբեջանական ԽՍՀ Ղազախ քաղաքի մանկատան ուսմասվարը, այնուհետև՝ Իջևանի շրջանի Գետաշենի յոթնամյա դպրոցի տնօրեն ։
1942 թվականի օգոստոսին Մելքումյանը զորակոչվել է բանակ։ Մասնակցել է Կովելի,Վարշավայի, Լոձի և Պոզնանի ազատագրմանը, ինչպես և Բեռլինի գրավման մարտերին։ Ռազմաճակատներում թշնամու դեմ ակտիվորեն մարտնչելու համար արժանացել է Գերագույն գլխավոր հրամանատարի շնորհակալագրերի և երկու «Խիզախության համար», «Վարշավայի ազատագրման համար» և «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալների ։
Պատերազմի ավարտից հետո Մելքումյանը զորացրվել է, նորից նվիրվել է մատաղ սերնդի դաստիարակչական գործին։ Մանկավարժության բնագավառում կատարած երկարամյա և բեղմնավոր աշխատանքի համար արժանացել է ՀԽՍՀ Գերագույն խորհրդի նախագահության պատվոգրի և այլ պարգևների ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Վիլագրասա
Վիլագրասա (Vilagrassa), մունիցիպալիտետ Իսպանիայում, մտնում է Լիեդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ուրժել համայնքի կազմում։ Տարածքը զբաղեցնում է 19,9 կմ2։ Բնակչությունը 458 մարդ (ըստ 2010 թվականի մարդահամարի)։
Կատեգորիա:Իսպանիայի բնակավայրեր
Սերգեյ Սպասոկուկոցկի
Կենսագրություն
1893 թվականին ավարտել է Մոսկվայի համալսարանը։ Եղել է Սմոլենսկի (1898 թվականից), Սարատովի (1909 թվականից) հիվանդանոցների վիրաբուժական բաժանմունքների, 1912 թվականից՝ Սարատովի համալսարանի բժշկական ֆակուլտետի վիրաբուժական կլինիկայի, 1926 թվականից՝ Մոսկվայի Պիրոգովի անվան 2-րդ բժշկական ինստիտուտի ֆակուլտետային վիրաբուժության ամբիոնի վարիչ։ Աշխատանքները հիմնականում վերաբերում են ստամոքսաղիքային և թոքային վիրաբուժության, արյան փոխներարկման հարցերին։ Առաջարկել է վնասվածքային և վիրահատական շոկի բուժման, ստամոքսի քաղցկեղի և խոցային հիվանդության դեպքում (վիրահատական շոկի կանխարգելման նպատակով) բարակ աղիքի մեջ զոնդի միջոցով սննդային խառնուրդների ներմուծման մեթոդներ, գանգի հրազենային վիրավորումների ժամանակ՝ խուլ կար, վիրահատությունից առաջ վիրաբույժի ձեռքերի մշակման յուրահատուկ եղանակ և այլն։ ԽՍՀՄ պետական մրցանակ (1942)։ Պարգևատրվել է Լենինի և Աշխատանքային կարմիր դրոշի շքանշաններով։
Ծանոթագրություններ
Կատեգորիա:Ռուս վիրաբույժներ Կատեգորիա:Մոսկվայի պետական համալսարանի շրջանավարտներ Կատեգորիա:Մոսկվա քաղաքում մահացածներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ ԳԱ իսկական անդամներ Կատեգորիա:Նովոդևիչյան գերեզմանատանը թաղվածներ Կատեգորիա:Ստալինյան մրցանակի դափնեկիրներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային վիրաբույժներ Կատեգորիա:Լենինի շքանշանի ասպետներ
Բրեզոն
Բրեզոն (Brezons), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 212 մարդ, բնակչության խտությունը` 4.91 մարդ/կմ²։ Բնակավայրը զբաղեցնում է 43.2 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 30 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 123 աշխատունակ (15-64 տարեկան) բնակիչ, որոնցից ակտիվ էին 84-ը, իսկ ոչ ակտիվները` 39։ Ակտիվության ցուցանիշը կազմում է 68,3 %։ 84 աշխատունակ մարդկանցից աշխատել է 80 անձ (48 տղամարդ և 32 կին)։ Գործազուրկ են եղել 4 անձ (1 տղամարդ և 3 կին)։ 39 անաշխատունակներից 7-ը եղել են աշակերտներ կամ ուսանողներ, 27-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սլուցկի գոտի
Սլուցկի գոտի, լիտվական մեծ իշխանության տղամարդու հագուստի տարր։ Նշան էր ազնվատոհմության և նրա կրելը մատնանշում էր տիրոջ նյութական բարեկեցությունը։
Խորանարդ աստիճանի արմատ
Խորանարդ արմատ a-ից, նշվում է որպես \sqrt[3]{a} կամ a1/3, x թիվն է, որի խորանարդը հավասար է a։ Այլ կերպ ասած՝ դա x^3 = a հավասարման լուծումն է (սովորաբար ենթադրվում են իրական լուծումներ)։
Սլուցկի գոտի
Նկարագիր
Սլուցկի գոտիները գործվում էին մետաքսե, ոսկե և արծաթե թելերով։ Գոտու երկարությունը հասնում էր 2-4,5 մետրի, իսկ լայնությունը 30-50 սմ։ Գոտիները զարդարվում էին եզրանախշով, իսկ ծայրերը ճոխ բուսական զարդանախշով, որտեղ ժողովրդական բանվածքը զուգակցվում էին արևելյան թեմաների հետ։ Սլուցքի գոտին շրջոնք չունի, երկու երեսներն էլ դիմային են։ Առավել գնահատվել են չորսկողմանի գոտիները, որոնց ամեն երեսը երկու մասի էր բաժանված՝ տարբեր գույներով։ Գոտու մեջտեղի մասը լայնակի հարթ կամ զարդանախշով գծեր ուներ, սակավ զարդանախշը ցանցի կամ կետերի ձևով էր։ Գոտու վերջավորությունը բարդ զարդանախշ ուներ՝ հաճախ ձվածիր էր, զարդարված ծաղիկներով։ Գոտու երկու կողմից, անկյուններում հին սլավոներեն կամ լատիներեն գրություն էր լինում «Սլուցկ», «Սլուցկում» կամ «Սարքված է Սլուցկում»։ Սլուցկի գոտիները կրում էին տղամարդու արտաքին հագուստի՝ կունտուշի վրայից և նրանից կախվում էր սառը զենքը։
Խորանարդ աստիճանի արմատ
Իրական արմատ
Խորանարդ արմատը կենտ ֆունկցիա է։ Ի տարբերություն քառակուսի արմատի՝ խորանարդ արմատ կարող է դուրս բերվել նաև բացասական թվերից (այնպես, որ ստացվի իրական արդյունք) ․
Կոմպլեքսային արմատ
Խորանարդ արմատը c կոմպլեքս թվից (ցանկացած թվից) ունի ուղիղ երեք իմաստ (n աստիճանի արմատի մասնավոր դեպք)․
Սլուցկի գոտի
Արտադրության սկիզբը Ռեչ Պոսպոլիտայում
Սկզբնական շրջանում գոտիները բերում էին Օսմանյան կայսրությունից, Պարսկաստանից և այդ պատճառով կոչվում էին ստամբուլյան կամ պարսկական։ 1758 թվականին Ռեչ Պոսպոլիտայում կազմակերպվեց գոտիների արտադրության մանուֆակտուրաներ, որոնք ըստ գոտու ծագման կոչվում էր «պերսիարներ» (персіярні)։ Առավել հայտնին ներկայիս Բելառուսի տարածքում գտնվող, մեծ գետման Միխաիլ Կազիմիր Ռաձիվիլի ստեղծած մանուֆակտուրան էր։
1757 թվականին Թուրքիայից Սլուցկ է ժամանում հայտնի վարպետ, ազգությամբ հայ Հովհաննես Մաջարյանցը։ Նա որոշ ժամանակ աշխատում է Ստանիսլավում (Իվանո Ֆրանկովսկ), հետո Նեսվիժում։ Ստանիսլավում նրան աշակերտում էին երկու նկարիչ՝ Յան Գոդովսկին և Թոմաշ Հայեցկին։ 1758 թվականին Մաջարյանցը գոտիների արտադրություն հիմնելու պայմանագիր է կնքում Միխաիլ Կազիմիր Ռաձիվիլի հետ, պայմանով, որ տեղացի վարպետներին պետք է սովորեցնի գոտին գործելու հմտությունը։
Սկզբնական շրջանում գոտիների նախշերը արևելյան էին։ Ջուլհակը սովորում էր յոթ տարի։ Ջուլհակները արտադրության տեխնիկային տիրապետելուց հետո սկսեցին սեփական աշխատանքներում օգտագործել տեղական զարդանախշեր՝ անմոռուկների, տերեփուկների, երիցուկների, կաղնու և թխկու տերևների պատկերներով։
Խորանարդ աստիճանի արմատ
Կոմպլեքսային արմատ
Մասնավոր դեպքեր․
Երկու կոմպլեքս արժեքները խորանարդ արմատից ստացվում են իրական բանաձևերով․
Սլուցկի գոտի
Արտադրության սկիզբը Ռեչ Պոսպոլիտայում
Ռեչ Պոսպոլիտայում Հովհաննես Մաջարյանցին կոչում էին լեհական ձևով՝ Յան Մաջարսկի (Jonas Madžarskis, armėnas Ovanesas Madžarancas)։ Նրա ծոռնուհին հայտնի կոմպոզիտոր և դիրիժոր Մոնյուշկո Ստանիսլավի մայրն է։ Մաջարյանցի որդին՝ լևոնը 18-19-րդ դարերի սահմանին Սլուցկի մանուֆակտուրայի վարձակալն էր, որտեղ աշխատում էին 60 ջուլհակներ։ Այդ մանուֆակտուրայի վարպետների համբավն այնքան մեծ էր, որ անգամ այլ տեղերում արտադրված գոտիները անվանվում էին Սլուցկի գոտիներ։
Խորանարդ աստիճանի արմատ
Կոմպլեքսային արմատ
Այս արժեքները անհրաժեշտ է իմանալ խորանարդ աստիճանի հավասարումները ըստ Կարդնոյի բանաձևի լուծելու համար։
Սլուցկի գոտի
Տարածումն ու արտադրության «մայրամուտը»
Սլուցկի գոտիները արտադրվել են նաև Նեսվիժում, Վարշավայում, Կրակովում և Ռեչ Պոսպոլիտայի այլ քաղաքներում։ Նրանց արտադրությունը կազմակերպվել է նաև Մոսկվայի և Լիոնի մանուֆակտուրաներում։ Մոսկվայում քսանից ավելի մետաքսի մանագործական մանուֆակտուրաներ կային։
Ներկայիս լեհաստանի տարածքում գործող մանուֆակտուրաներից ամենահայտնիներն էին Կոբիլկայի Վարշավայի տակի Լիպկովի մանուֆակտուրաները, որտեղ գոտիների արտադրությունը կազմակերպել էր Յակով Պասխալիսը։ Որոշ մանուֆակտուրաներ գտնվում էին Կրակովում և Գդանսկում, դրանք Սլուցկի մանուֆակտուրայի մեծ ազդեցության տակ էին։
Խորանարդ աստիճանի արմատ
Դրական տեսք
Կոմպլեքս թվի արմատը կարելի է որոշել հետևյալ բանաձևով․
Սլուցկի գոտի
Ներկա շրջան
Սլուցկի գոտիների արտադրության տեխնոլոգիան երկար ժամանակ համարվում էր կորսված։ 2014 թվականին Սլուցկ քաղաքում սկսեցին գոտիների մեքենայական արտադրություն ։ Արտադրության կից բացվեց Սլուցկի գոտիների թանգարան։
Խորանարդ աստիճանի արմատ
Դրական տեսք
որտեղ ln բնական հիմքով լոգարիթմն է։
Սլուցկի գոտի
Ծանոթագրություններ
Կատեգորիա:Բելառուսի մշակույթ Կատեգորիա:Լեհական մշակույթ
Խորանարդ աստիճանի արմատ
Դրական տեսք
Եթե x ներկայացնենք հետևյալ տեսքով՝ այդ դեպքում խորանարդ աստիճանի արմատի բանաձևը կընդունի հետևյալ տեսքը․ Դա երկրաչափորեն նշանակում է, որ բևեռային կոորդինատներում մենք վերցնում ենք խորանարդ շառավղով արմատը և բևեռային անկյունը բաժանում երեք մասի, որպեսզի որոշենք խորանարդ աստիճանի արմատը։ Նշանակում է, որ եթե x-ը կոմպլեքս թիվ է, ապա հավասար չի լինի -2, այլ հավասար կլինի ։
Հետաքրքիր փաստեր
Խորանարդ արմատը չի կարող լուծվել կարկինի և քանոնի օգնությամբ։ Դա է պատճառը, որ անլուծելի խնդիրները հասարակ խնդիրներ են՝ խորանարդի կրկնապատկում, անկյան տրիսեկցիա, ինչպես նաև կանոնավոր յոթանկյան կառուցում ։
Նյութերի հաստատուն խտության դեպքում երկու մարմիններ հարաբերում են միմյանց, ինչպես նրանց զանգվածների խորանարդ արմատը։ Այսինքն, եթե մի ձմերուկը կշռում է երկու անգամ ավելի, քան մյուսը, ապա դրա տրամագիծը մեկ քառորդից միայն մի փոքր ավելի կլինի, քան մյուսինը, և առաջին հայացքից կթվա, թե զանգվածների տարբերությունը էական չէ։ Ուստի կշեռքի բացակայության դեպքում (աչքաչափով առևտրի ժամանակ) սովորաբար ավելի ձեռնտու է գնել մեծ պտուղը։
Արտաքին հղումներ
Կատեգորիա:Տարրական ֆունկցիաներ Կատեգորիա:Տարրական հանրահաշիվ
Էռնեստ Բոգարտ
Էռնեստ Լադլոու Բոգարտ (Ernest Ludlow Bogart, ), ամերիկացի տնտեսագետ, Իլինոյսի համալսարանի տնտեսագիտության վաստակավոր պրոֆեսոր, 1931 թվականին Ամերիկյան տնտեսական ասոցիացիայի նախագահ։
Կենսագրություն
Էռնեստը ծնվել է 1870 թվականի մարտի 16-ին Նյու Յորքի Յոնկերս քաղաքում ։
1886 թվականին Բոգարտն ընդունվել է և 1890 թվականին ստացել է արվեստի բակալավրի աստիճան Փրինսթոնի համալսարանում, 1891-1893 թվականներին եղել է անգլերենի ուսուցիչ Փենսիլվանիա նահանգի Ուիլքս Բարեի Հիլման ակադեմիայում ։ 1896 թվականին ստացել է Փրինսթոնի համալսարանի արվեստի մագիստրոսի աստիճան, 1897 թվականին Բոգարտը փիլիսոփայության դոկտորի աստիճան ստացել է Հալլե Վիտենբերգի համալսարանում ։
1896-1897 թվականներին սոցիոլոգիա է դասավանդել Փրինսթոնի համալսարանում ։ 1898 թվականին եղել է Սմիթ քոլեջի տնտեսագիտության և սոցիոլոգիայի պրոֆեսորի ասիստենտ ։ 1898-1900 թվականներին եղել է Ինդիանայի համալսարանի տնտեսագիտության և սոցիոլոգիայի պրոֆեսորի ասիստենտ, 1900-1905 թվականներին դասավանդել է Օբերլինի քոլեջում։ 1906-1909 թվականներին եղել է տնտեսագիտության պրոֆեսորի ասիստենտ, իսկ 1909-1941 թվականներին՝ տնտեսագիտության պրոֆեսոր Փրինսթոնի համալսարանում։ Բացի այդ, Էռնեստը 1919-1920 թվականներին եղել է Ջորջթաունի դիվանագիտական ծառայության դպրոցում բանկային գործի և ֆինանսների պրոֆեսոր, 1920-1938 թվականներին՝ Իլինոյսի համալսարանի տնտեսագիտության ամբիոնի վարիչ, 1929-1930 թվականներին՝ Կլերմոնտի քոլեջի տնտեսագիտության պրոֆեսոր, ամառային նստաշրջաններում հրավիրված պրոֆեսոր Կոլումբիայի համալսարանում, Կալիֆոռնիայի համալսարանում, Տեխասի համալսարանում և Հարավային Կալիֆոռնիայի համալսարանում։ 1938 թվականին հրաժարական է տվել՝ դառնալով Իլինոյսի համալսարանի վաստակավոր պրոֆեսոր ։
Քրոմիտ
Քրոմիտ, շպինելների խմբի օքսիդային միներալ, երկաթի և քրոմի օքսիդ՝ FeCr2O4: Երկաթի որոշ քանակ կարող է տեղակայվել մագնեզիումով առաջացնելով մագնեզիոքրոմիտի պինդ լուծույթ՝ MgCr2O4 : Ալյումինի ատոմներով տեղակայվելու արդյունքում առաջանում է հերցինիտ՝ FeAl2O4 :
Էռնեստ Բոգարտ
Կենսագրություն
Առաջին համաշխարհային պատերազմի ժամանակ 1918 թվականին եղել է Պետական տեղեկատվության կոմիտեի անդամ, ապա 1918 թվականին՝ ԱՄՆ Առևտրի պալատի հետազոտությունների բյուրոյում, 1919-1920 թվականներին՝ տարածաշրջանային տնտեսագետ և արտաքին առևտրի հարցերով խորհրդական ԱՄՆ Պետդեպարտամենտում։ 1920 թվականից եղել է Ազգային տնտեսական լիգայի խորհրդատվական խորհրդում, 1920 թվականին՝ ԱՄՆ Պետական դեպարտամենտի պատվիրակ արտաքին առևտրի խորհրդի կոնգրեսում, 1924 թվականից՝ կայուն դրամական ասոցիացիայի խորհրդատվական կոմիտեում, 1933 թվականին՝ դրամավարկային քաղաքականության վերաբերյալ ԱՄՆ Առևտրի պալատի կոմիտեում, 1933 թվականին՝ գործազրկության հարցերով կառավարական հանձնաժողովում, 1934 թվականից՝ տնտեսագետների ազգային դրամավարկային հանձնաժողովում։ Բոգարտը Ազգային պարկերի ասոցիացիայի անդամ էր, Տնտեսագիտության ընկերության անդամ, Ամերիկյան վիճակագրական ասոցիացիայի անդամ, Արտաքին քաղաքականության ասոցիացիայի անդամ, Իրանամերիկյան ասոցիացիայի անդամ, 1922-1923 թվականներն Իրանի կառավարության խորհրդական, և 1931 թվականին Ամերիկյան տնտեսական ասոցիացիայի անդամ և նախագահ և Ֆի Բետա Կապպա, Բետա Գամմա Սիգմա, Դելտ Սիգմա Պի և Ֆի Կապպա Էփսիլյոն ընկերությունների անդամ ։
Քրոմիտ
Այսօրվա դրությամբ քրոմիտը մետաղական քրոմ ստանալու համար ամենակարևոր արդյունաբերական միներալն է։ Մետաղական քրոմն օգտագործվում է չժանգոտվող պողպատների մեջ որպես լեգիրացնող բաղադրիչ։
Տարածվածություն
Քրոմիտը հանդիպում է երկրակեղևի շերտավորված ուլտրամաֆիկ ինտրուզիվ ապարներում ։ Բացի դրանից հանդիպում է նաև այնպիսի մետամորֆ ապարներում, ինչպիսին է սերպենտինիտը։ Քրոմիտի հանքաքարի շերտերը կազմավորվում են որպես ավելի վաղ կազմավորված մագմային ածանցյալներ։ Սովարաբար կապված են լինում նույն էտապում ձևավորված օլիվինի, մագնետիտի, սերպենտինի և կորունդի հետ։
Աշխարհում քրոմիտի ամենախոշոր հանքավայրը գտնվում է Հարավային Աֆրիկայում։ Բուշվելդ անունով այդ հսկայական հրաբխային համալիրը կազմված է մի քանի շերտերից բաղկացած մաֆիտներից և ուլտրամաֆիտներից, որոնց 90%-ը քրոմիտ է ։
Մոնտանայի Ստիլուոտեր հրաբխային համալիրը նույնպես պարունակում է նշանակալի քանակությամբ քրոմիտ ։ Քրոմիտի հանքեր կան ԱՄՆ-ում, Թուրքիայում, Ֆիլիպիններում, Ֆինլանդիայում, Ռուսաստանում և Կանադայում ։
Քրոմիտ հայտնաբերվել է նաև երկնաքարերում ։
Կիրառում
Քրոմի ապարները միայն քրոմիտն ու մագնեզիոքրոմիտն են։ Տնտեսական երկրաբանությունը քրոմիտ է անվանում քրոմիտ-մագնեզիոքրոմիտ ամբողջ շարքը՝ FeCr2O4, (Fe,Mg)Cr2O4, (Mg,Fe)Cr2O4 և MgCr2O4 : Քրոմիտից ստացվող հիմնական արտադրանքը մետաղական քրոմն ու ֆերոքրոմն են։ Դրանց ստացման համար ապարի հալեցման պրոցեսները միմյանցից էականորեն տարբերվում են։ Ֆերոքրոմ ստանալու համար քրոմիտային ապարը վերականգնում են ալյումինով ալյումինաթերմիայի եղանակով։ Իսկ մաքուր քրոմ ստանալու համար երկաթն առանձնացնում են քրոմից երկու փուլով՝ թրծում և տարալվացում ։
Քրոմիտն օգտագործվում է որպես հրակայուն նյութ, քանի որ ունի բարձր ջերմադիմացկունություն ։
Քրոմիտից ստացված քրոմն օգտագործվում է այնպիսի կոռոզիադիմացկուն համաձուլվածքների քրոմացման ու լեգիրման համար ինչպիսիք են նիքրոմը և չժանգոտվող պողպատը։ Այն օգտագործվում է նաև որպես ներկանյութ ապակու, ներկերի արտադրությունում, որպես օքսիդիչ օգտագործվում է կաշվի դաբաղման համար ։ Ինչպես նաև գտագործվում է որպես զարդաքար ։
Հանքավայրեր
2002թվականին արդյունահանվել է 14 600 000 տոննա քրոմիտ, որից 44% Հարավային Աֆրիկա, 18% Հնդկաստան, 16% Ղազախստան, 5% Զիմբաբվե, 4% Ֆինլանդիա, 4% Իրան և Բրազիլիան մի քանի այլ երկրների հետ կազմում են քրոմիտի համաշխարհային արդյունաբերության 10%-ից ավելի քիչ բաժինը ։ Աֆղանստանում առկա է բարձրորոկ քրոմիտային հանքի նշանակալի պաշար, որն ապօրինի ճանապարհով արդյունահանվում է Խոստ գավառում և մաքսանենգ ճանապարհով հանվում է երկրից ։
Վերջին շրջանում քրոմիտի հանքաքարի խոշորագույն սպառողը Չինաստանն է, որը հանքը ներկրում է Հարավային Աֆրիկայից, Պակիստանից և այլ երկրներից։ Խտանյութը օգտագործվում է ֆերոքրոմի արտադրության համար, որն էլ իր հերթին օգտագործվում է չժանգոտվող պողպատի և այլ համաձուլվածքների համար ։
2010 թվականի ապրիլին Օնտարիոյի կառավարությունը հայտարարեց, որ երկրի հյուսիսային մասում գտնվող Հրե օղակ կոչվող շրջանում շահագործման է հանձնելու քրոմիտի մեծ հանքավայր, բայց հետո այդ գործընթացը դադարեցվեց ։
Արտաքին հղումներ
Կատեգորիա:Միներալներ Կատեգորիա:Քրոմ Կատեգորիա:Հանքարդյունաբերություն Կատեգորիա:Քիմիական արդյունաբերություն Կատեգորիա:Երկաթի միներալներ Կատեգորիա:Մագնեզիումի միներալներ Կատեգորիա:Հրակայուն նյութեր
Կորդինյանո
Ծանոթագրություններ
Կատեգորիա:Իտալիայի բնակավայրեր
(8575) Սեյշիտակեուչի
(8575) Սեյշիտակեուչի (Seishitakeuchi), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 7-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,221399 ա. մ., առավելագույնը մոտենում է 1,7421 ա. մ. հեռավորության վրա և հեռանում 2,7007 ա. մ. ։ Արեգակի շուրջ մեկ ամբողջական պտույտ է կատարում 1209,31 երկրային օրվա ընթացքում, իր ուղեծրով շարժվելով միջինում 0,29769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ԱՄՆ Սենատ
ԱՄՆ Սենատ (the United States Senate), ԱՄՆ Կոնգրեսի երկու պալատներից մեկը։
Ձևավորման կարգ
ԱՄՆ Սենատի ընտրություններն անցկացվում են ԱՄՆ Ներկայացուցիչների պալատի ընտրությունների հետ միաժամանակ, ընդ որում, յուրաքանչյուր 2 տարին մեկ ռոտացիայի կարգով վերընտրվում է սենատի անդամների 1/3 մասը, ինչն ապահովում է օրենսդիր իշխանության հաջորդականությունը։ Դրա համար սենատորները բաժանվում են «դասերի» (Classes of US Senators), որոնք ԱՄՆ Սենատի կազմում լինում են 6 տարի՝ ընտրվելով «կանոնավոր ընտրությունների» ժամանակ։ Օրինակ՝ 2012 թվականի կանոնավոր ընտրությունների ժամանակ ընտրվեց 1-ին դասը (33 սենատոր), 2014 թվականին՝ 2-րդ դասը (նույնպես 33 սենատոր), իսկ 2016 թվականին՝ 3-րդ դասը (34 սենատոր)։
Սենատորի՝ ժամանակից շուտ հեռացման դեպքում թափուր պաշտոնի համար նշանակվում են հերթական կանոնավոր ընտրությունների հետ միաժամանակ ընթացող «ոչ կանոնավոր» ընտրություններ։ Սակայն «ոչ կանոնավոր» ընտրությունների ժամանակ ընտրված սենատորի լիազորությունների ժամկետը տևում է 2 կամ 4 տարի, այսինքն՝ ավարտվում է իր դասի մյուս բոլոր սենատորների լիազորությունների դադարեցման հետ։
ԱՄՆ յուրաքանչյուր նահանգի սենատորները պարտադիր կարգով գտնվում են 2 տարբեր դասերի կազմում։ Նրանք վերընտրվում են իրենց շրջաններում կայացած կանոնավոր ընտրությունների ժամանակ՝ համապատասխանաբար 2 և 4 տարի անց։ Ընդ որում, օրենսդիրներին տրված է նաև ԱՄՆ նոր նահանգի ընդունման իրավունքը։ Թե կոնկրետ որ երկու դասերում կլինեն տեղեր՝ նախատեսված 2 նոր սենատորների համար, կորոշվեն պատահականությամբ, իսկ ավելի կոնկրետ՝ մետաղադրամի նետումով։ ԱՄՆ սենատորը կարող է լինել 30 տարին լրացած, վերջին 9 տարում ԱՄՆ քաղաքացի հանդիսացող անձը, որը նահանգի բնակիչ է և ցանկանում է ներկայացնել իր նահանգը ։ Սենատի գոյության առաջին տարիներին տարիքային սահմանափակումը մի քանի անգամ խախտվել է (բայց 1818 թվականից հետո այդպիսի դեպքեր չեն եղել)։ Ջոզեֆ Բայդենը սենատոր է ընտրվել 1972 թվականին (29 տարեկան հասակում), բայց երդում տալու պահին լրացել է նրա 30-ամյակը։
Աշխատակարգ
Յուրաքանչյուր սենատոր ունի մեկ ձայն, և որոշումը համարվում է ընդունված, եթե կողմ է քվեարկում մեծամասնությունը։ ԱՄՆ փոխնախագահը Սենատի ներկայացուցիչ է, սակայն քվեարկությանը կարող է մասնակցել միայն ձայների հավասարության դեպքում։
Միայն Սենատը ունի բացառիկ իրավունք քննել իմպիչմենտի կարգի գործեր։ Այս նպատակով նիստ գումարելով՝ սենատորները երդում կամ հանդիսավոր խոստում են տալիս։ Երբ քննարկվում է ԱՄՆ նախագահի գործը, նիստին մասնակցում է ԱՄՆ Բարձրագույն դատարանի Ներկայացուցիչը։ Ոչ մի անձ չի կարող դատապարտվել՝ առանց ներկա սենատորների 2/3 մասի համաձայնության։
Սենատը տարբեր նպատակներով օգտագործում է մշտական և ժամանակավոր կոմիտեներ (և ենթակոմիտեներ), այդ թվում՝ օրինագծերի քննարկումը և գործադիր իշխանության հսկումը կարգավորելու համար։ Տվյալ պահին ԱՄՆ Սենատն ունի 16 մշտական կոմիտե։
Կոնգրեսը հավաքվում է նվազագույնը տարին մեկ անգամ, և նրա նստաշրջաններն սկսվում են հունվարի 3-ի կեսօրին, եթե միայն Կոնգրեսը օրենքով մեկ այլ օր չի նշանակում։ ԱՄՆ Սենատն իր նիստերը անցկացնում է Կապիտոլիումում։
Համաձայն ԱՄՆ Սահմանադրության՝ Սենատի կարևորագույն դեմքը Միացյալ Նահանգների փոխնախագահն է՝ չնայած, բացի նիստերը նախագահելուց, նա ունի նաև այլ պաշտոնական պարտականություններ։ Փոխնախագահի բացակայության դեպքում ընթացակարգն իրականացնում է Սենատի ժամանակավոր նախագահը (կամ նշանակվում է ուրիշ սենատոր)։
Ներկայիս կազմ
Կոնգրեսի 144-րդ գումարման համաձայն՝ ԱՄՆ-ի՝ մինչև 2017 թվականը գործող Սենատի կազմում կար (2015 թվականի հունվարի 3 - 2017 թվականի հունվարի 3) 100 սենատոր՝ 50 նահանգներից, որոնցից 44 անդամ ներկայացնում է ԱՄՆ դեմոկրատական կուսակցությունը, 54 անդամ՝ ԱՄՆ հանրապետական կուսակցությունը, իսկ 2 սենատորներ ընտրվել են որպես անկախ անդամներ, սակայն Դեմոկրատների հետ մտնում են կոալիցիայի մեջ։
Սենատի կազմը որոշվել է 2014 թվականի նոյեմբերի 4-ին կայացած ընտրությունների արդյունքում, որի ժամանակ ընտրվել է 36 սենատոր (նրանցից 33-ը՝ 6-ամյա կանոնավոր ժամկետով, իսկ 3-ը՝ 2 տարով, քանի որ նրանք ընտրվել են ոչ կանոնավոր ընտրություններում)։
2016 թվականի նոյեմբերի 8-ին ընթացան հերթական ընտրությունները, որոնց ժամանակ ընտրվեց 34 սենատոր (բոլորը կանոնավոր ընտրություններով՝ 6-ամյա ժամկետով)։ ԱՄՆ Սենատի 115-րդ գումարման ժամանակ (որը կգործի 2017 թվականի հունվարի 3-ից մինչև 2019 թվականի հունվարի 3-ը) մեծամասնության դիրքը պահպանեցին հանրապետականները։ Ընտրությունների արդյունքում հանրապետականներն ունեցան 52, իսկ դեմոկրատները՝ 46 տեղ, կան նաև անկախ ընտրված 2 սենատորներ։
Արտաքին հղումներ
Կատեգորիա:ԱՄՆ-ի քաղաքականություն Կատեգորիա:Խորհրդարան
Արտյոմ Գոլուբև
Արտյոմ Վալերևիչ Գոլուբև, ռուս ֆուտբոլիստ, «Ուֆա» ակումբի պաշտպան։
Ակումբային գործունեություն
Ֆուտբոլով սկսել է զբաղվել «Օլիմպիա» ակումբում, առաջին մարզիչը եղել է Օլեգ Վիկտորովիչ Պրոսկուրյակովը, ապա տեղափոխվել է «Կրասնոդար» ակադեմիա։ 2015/16 և 2017/2018 մրցաշրջաններում անցկացրել է 57 խաղ, խփել է երկու գոլ երիտասարդական առաջնությունում։ Անցկացրել է չորս խաղ ՈՒԵՖԱ 2017/18 պատանեկան լիգայում։ «Կրասնոդար 2»-ի կազմում խաղացել է 2017 և 2018 ՖԱԼ գավաթի խաղարկությանը։ 2018 թվականի մայիսի 15-ին կատարել է իր նորամուտը ՊՖԼ առաջնության ժամանակ, վերջին փուլում Կրասնոդար 2-ում խաղալով «Աֆիպսի» դեմ (1:0)՝ 2018/19 մրցաշրջանում դարձել է թիմի ՖԱԼ առաջնության հիմնական խաղացող, անցկացրել է  երկու խաղ «Կրասնոդար 3» ակումբում ՊՖԼ առաջնությունում  2018 թվականի դեկտեմբերի 2-ին կատարել է իր նորամուտը պրեմիեր լիգայում, դուրս է եկել փոխարինման 84-րդ րոպեին տնային հանդիպման ժամանակ «Ուրալ» ակումբի դեմ խաղում (2:0)։ Հինգ օր հետո խաղացել է Ռուսաստանի գավաթի 1/4 եզրափակչում՝ «Ռոստով» ակումբի դեմ խաղի երկրորդ խաղակեսում (2:2)։
Հուլիսի 31-ին կնքել է վարձավճարային համաձայնագիր «Ուֆա» ակումբի հետ »։
Կարիերան հավաքականում
2016 թվականի Եվրոպայի առաջնության (պատանեկան՝ մինչև 17 տարեկան, ընտրական մրցաշար, ընտրական փուլ) (2 խաղ, 1 գոլ) և 2016 թվականի Եվրոպայի առաջնության (պատանեկան մինչև 17, ընտրական մրցաշար, փուլ) մասնակից է (3 խաղ) որակավորման փուլերը 2016 թվականի Եվրոպայի առաջնության (պատանեկան՝ մինչև տարեկան)։ 2018 թվականի Եվրոպայի առաջնության (մինչև 19 տարեկան) մասնակից է ։
Ակումբային վիճակագրություն
2019 թվականի հուլիսի 31-ի դրությամբ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Ուֆայի ֆուտբոլիստներ
First Love (երգ, Ջենիֆեր Լոպես)
«First Love», ամերիկացի երգչուհի Ջենիֆեր Լոպեսի երգն է։ Այն թողարկվել է 2014 թվականի մայիսի 1-ին, որպես նրա «A.K.A.» (2014) կոչվող ութերորդ ստուդիական ալբոմի երկրորդ սինգլ։ Երգը գրվել է Մաքս Մարտինի, Սավան Կոտեչայի և Իլյա Սալմանզադեի կողմից։
Նախապատմություն և թողարկում
Ջենիֆեր Լոպեսը, «A.K.A.» ալբոմի ձայնագրման աշխատանքների ժամանակահատվածում մի փոքր դադար վերցնելուց հետո, իր գործընկերներ Մաքս Մարտինի, Սավան Կոտեչայի և Քորի Ռունիի հետ զրույց է ունեցել կին-տղամարդ հարաբերությունների մասին։ Զրույցի ընթացքում նրանք քննարկել են, թե ինչքան դժվար կարող են լինել հարաբերությունները, և թե ինչպես «երբ դու գտնում ես այն մարդուն, ում դու կցանկանայիր գտած լինել մի քանի տարի առաջ»։ Մի քանի օր հետո Մաքս Մարտինը և Սավան Կոտեչան Ջենիֆերին հայտնում են, որ այդ զրույցի հիման վրա ցանկանում են երգ գրել։ Ջենիֆեր Լոպեսը հարցազրույցներից մեկում հայտնում է․ «Ես «Կուռք» (Idol) նախագածի Hollywood Week նկարահանմանն էի, և նրանք ուզում էին գալ և նվագել դա ինձ համար։ Նրանք այնքան ոգևորված էին։ Նրանք երգը նվագելու եկան ճաշի ժամանակ՝ «Կուռք» նախագծի ետնաբեմի իմ փոքրիկ հանդերձարանում, և ես պարզապես սիրեցի այն։ Երգը պարզ ճանապարհով գրավել է այս մեծ զգացումը։ Ես զգում եմ կարծես թե բոլոր լավագույն երգերը դրա նման են։ Դա բավականին հետաքրքիր էր։ Մենք այն ձայնագրեցինք հաջորդ մի քանի օրերի ընթացքում։» Մեկ այլ հարցազրույցում նա խոսելով երգի համահեղինակ Մաքս Մարտինի մասին, նշում է որ նա միշտ ցանկացել է աշխատել Մաքս հետ, քանի որ նա պատրաստում է հիանալի փոփ հիթեր ։
TwitPic
Թվիթփիք (Twitpic), կայք, որը թույլ է տալիս օգտատերերին հեշտությամբ լուսանկարներ տեղադրել Թվիթթեր սոցիալական ցանցում ։ Թվիթփիքը (Twitpic) հաճախ օգտագործվում է՝ Քաղաքացիական լրագրությունի կողմից՝ իրադարձությունների լուսանկարները իրական ժամանակում վերբեռնելու և տարածելու համար ։
First Love (երգ, Ջենիֆեր Լոպես)
Նախապատմություն և թողարկում
2014 թվականի ապրիլի 25-ին Ջենիֆերը հայտարարում է, որ «First Love» երգը թողարկվելու է որպես իր նոր ալբոմի երկրորդ սինգլ։ Ապրիլի 27-ին ցուցադրվում է երգի շապիկի պատկերը, իսկ ապրիլի 30-ին երգը հասանելի է լինում համացանցում լսելու համար ։ Մեկ օր հետո՝ մայիսի 1-ին, այն պաշտոնապես թողարկվում է որպես «A.K.A.» ալբոմի երկրորդ սինգլ։
TwitPic
Պատմություն
Twitpic-ը թողարկվել է 2008 թվականին Նոա Էվերեթի կողմից։ Mixergy-ին տված հարցազրույցում Նոա Էվերեթը պնդում էր, որ իրեն առաջարկել են ընկերության համար 10 միլիոն դոլար, սակայն նա հրաժարվել է առաջարկից ։
First Love (երգ, Ջենիֆեր Լոպես)
Երգի կառուցվածք
«First Love»-ը 3 րոպե 35 վայրկյան տևողությամբ բարձր տեմպով փոփ երգ է ։ Երգը սիրած մարդուն գտնելու մասին է, ում դու կցանկանայիր գտած լինել նախկինում։ Կրկներգում երգչուհին երգում է․ «Ես կուզեի որ դու լինեիր իմ առաջին սերը / Քանի որ եթե դու լինեիր առաջինը / Ապա չէր լինի երկրորդ, երրորդ կամ չորրորդ սեր» ։
TwitPic
Նկարագրություն
Twitpic կարող է օգտագործվել «Թվիթթերից» անկախ, սակայն որոշ հատկանիշներ այն դարձնում են «Թվիթթերին» հարազատ կայք։ Twitpic-ի օգտագործողների անուններն ու գաղտնաբառերը նույնն են, ինչ Twitter-ում։ Լուսանկարների մեկնաբանություններն ուղարկվում են որպես պատասխան թվիթ։
Twitpic-ի URL-հասցեները բավականին կարճ են, ինչը թույլ է տալիս չօգտագործել URL-ի հասցեի կրճատումը։ Twitter-ի ցանկացած օգտատեր կարող է լուսանկարներ տեղադրել կայքում։ Twitpic-ի տարբերակիչ առանձնահատկությունն այն է, որ լուսանկարների դիտման հաշվիչը ունի աչքի պատկերագիրը (պիկտոգրամը), բեռնվող լուսանկարի տակ։
First Love (երգ, Ջենիֆեր Լոպես)
Տեսահոլովակ
Մայիսի 27-ին երգչուհին իր Ինստագրամի էջում տեղադրում է տեսահոլովակից մի փոքրիկ հատված, իսկ նույն օրը այն ամբողջական տարբերակով ներկայացվում է Entertainment Tonight ծրագրի եթերում, որից հետո նաև տեղադրվում է երգչուհու VEVO էջում։ Տեսահոլովակի սև-սպիտակ գունավորման ընտրության մասին Ջենիֆերը People ամսագրին պարզաբանում է, որ շատ են քննարկել թե արդյոք այն պետք է նկարել գույներով թե անգույն, սակայն տեսահոլովակի ռեժիսոր Էնթոնի Մանդլերի որոշմամբ այն նկարահանվել է անգույն ։ Տեսահոլովակում նաև նկարահանվել է բրիտանացի հայտնի մոդել Դևիդ Գանդին ։
TwitPic
Առնչվող հավելվածներ
iPhone հեռախոսի համար նախատեսված են հետևյալ հավելվածները՝ TweetDeck, Echofon, Tweetie, Twitfile և Twitterrific, կարող են iPhone  հեռախոսից նկարներ բեռնել Twitpic-ում  ։ BlackBerry համար նախատեսված հավելված է, ինչպիսին օրինակ ÜberTwitter, OpenBeak և Twitter for BlackBerry, Twitpic-ում ունեն նաև պատկերների բեռնման գործառույթ։ WebOS հեռախոսները կարող են Twitpic-ում պատկերներ ներբեռնել օգտվելով Tweed հավելվածից։ Հեռախոսները Android օպերացիոն համակարգով  կարող են պատկերներ ներբեռնել Twitpic-ի միջոցով՝ Twidroid և Seesmic հավելվածներից օգտվելով։
First Love (երգ, Ջենիֆեր Լոպես)
Արտաքին հղումներ
Կատեգորիա:2014 սինգլներ Կատեգորիա:Ջենիֆեր Լոպեսի երգեր Կատեգորիա:2014 երգեր
TwitPic
Առնչվող հավելվածներ
Սարքերը Windows Phone 7-ում կարող են Twitpic-ի պատկերները ներբեռնել TouchTwit հավելվածի միջոցով։
Symbian պլատֆորմի վրա գտնվող հեռախոսները կարող են Twitpic պատկերները ներբեռնել Gravity հավելվածի միջոցով։ Բոլոր հեռախոսները ունեն INQ լուսանկարների բեռնման գործառույթ։
iPhone-ը, iPad-ը և Android-ը կարող են նկարներ ներբեռնել TwitPic-ից՝ հանդես գալով որպես պաշտոնական հաճախորդ։
Մեդիա դաշտ
2009 թվականի հունվարին Airbus A320 (US Airways) ավիաընկերության ինքնաթիռը, որը կատարում էր 1549 չվերթը Նյու Յորք -Սիեթլ, վթարային վայրէջք է կատարել Նյու Յորքում Հուդզոն գետի ջրի վրա։ Օգնության հասած լաստանավերից մեկի ուղևորը լուսանկարել է դեռևս չվավերացված ուղևորներով ինքնաթիռը և Twitter-ում լուսանկար է ուղարկել Twitpic-ի միջոցով, մինչև ԶԼՄ-ները ժամանել են դեպքի վայր ։
Երբ հազարավոր մարդիկ միաժամանակ փորձել են մուտք գործել լուսանկարներ բեռնելու համար, Twitpic կայքը դադարել է աշխատել մեծ ծանրաբեռնվածության պատճառով ։
Twitpic-ը նույնպես դադարեցրեց աշխատանքը 2009 թվականի ապրիլի 1-ին՝ Լոնդոնում «Մեծ քսանյակ»-ի դեմ բողոքի ցույցերի ընթացքում մեծ թվով լուսանկարների և այցելությունների պատճառով։
Արտաքին հղումներ
Կատեգորիա:Թվիթթեր Կատեգորիա:ԱՄՆ-ի կայքեր Կատեգորիա:Համացանցային ընկերություններ
Բունդեսլիգա 2014-15
Բունդեսլիգա 2013-14 (Bundesliga 2014-2015) Բունդեսլիգայի 52-րդ և Գերմանիայի ֆուտբոլի առաջնության 103-րդ մրցաշրջանը։
Անցյալ մրցաշրջանի համեմատ փոփոխությունները
Բունդեսլիգա 2012-13-ում 16-րդ տեղը զբաղեցրած «Հերտան» անցումային հանդիպումներ անցկացրեց 2-րդ Բունդեսլիգայում 3-րդ տեղը զբաղեցրած «Գրոյտեր Ֆյուրտի» հետ և երկու խաղերն էլ ոչ-ոքի ավարտելով՝ մնաց առաջին Բուդեսլիգայում՝ շնորհիվ հակառակորդի դաշտում խփած գոլի։
Մրցաշրջանի սկիզբը
Խաղաշրջանը անհաջող մեկնարկեց Շալկե 04-ի և Դորտմունդի Բորուսիայի համար։ Առաջինի անհաջողությունները կարճ տևեցին, ինչը չենք կարող ասել Բորուսիայի համար։ Թիմը դարձավ Բունդեսլիգայի գլխավոր անհաջողակը։ 10-րդ տուրից հետո թիմը հայտնվել էր 17-րդ տեղում։ Խաղաշրջանը լավ մեկնարկեց Պադերբորն 07-ը։ Մրցաշարային աղյուսակը 10-րդ տուից հետո գլխավորում էր Բավարիան։ Երկրորդ տեղի համար պայքարում էին Բորուսիա (Մ)-ն, Բայեր 04-ը և Վոլֆսբուրգը։ 15-րդ տուրից հետո, որտեղ Դորտմունդի Բորուսիան 1-0 հաշվով պարտվեց Բեռլինի Հերտային, մրցաշարային աղյուսակում լիակատար խառնաշփոթ էր։ Մի շարք խաղեր ձախողելով՝ Դորտմունդի Բորուսիան հայտնվեց նախավերջին հորիզոնականում է, որը հանդիսանում է Բունդեսլիգայի վտանգավոր գոտին։ Առաջին տեղը նույն տուրից հետո միանձնյա գլխավորում էր Բավարիան, իսկ երկրորդ տեղը՝ Վոլֆսբուրգը։
Խաղերի արդյունքները
Աղբյուր՝ www.bundesliga.de
Մրցաշարային աղյուսակը տարբեր տուրերի ժամանակ
Աղբյուր՝ www.bundesliga.de
Ռմբարկուներ
Նշում։ Փակագծերում ցույց է տրված 11-մետրանոցից խփված գոլերի քանակը.
Գոլ+Փոխանցում
Աղբյուր։ kikcer.de
Կատեգորիա:Ֆուտբոլ
Սանտա Բարբարա (Տառագոնա)
Սանտա Բարբարա ( Santa Bàrbara) մունիցիպալիտետ Իսպանիայում՝ կատալոնական Տառագոնա պրովինցիայի Մոնտսիա շրջանում։ Տարածքը՝ 28․2 կմ2, բնակչությունը՝ 3965 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Գնդիկ Բոքոնիկ (հեքիաթ)
«Գնդիկ Բոքոնիկ» (Колобо́к), սլավոնական (ռուսների, սերբերի, խորվաթների, բոլգարների, սլովենացիների) կուտակային հեքիաթների սյուժե, որը կառուցված է կրկնվող միջադեպերի սրացման վրա։
Հեքիաթները հայտնի են նաև բալթյան, սկանդինավյան, գերմանական ժողովուրդների բանահյուսության մեջ, ինչպես նաև ուզբեկերեն ում և թաթարերեն ում։ Ռուսական տարբերակներից հայտնի են 16-ը, ուկրաինական 8-ը, բելառուսական 5-ը։ Արևմտաեվրոպական ժողովուրդներն ունեն տարբերակներ, որոնք էապես տարբերվում են արևելյան սլավոնականներից, օրինակ՝ կարկանդակի մասին, որը փախել է երեք աղջիկներից, որոնք ժամանակին չեն հանել այն ջեռոցից։Հեքիաթում կրկնվող երգը և շարադրանքի ռիթմիկ կառուցվածքը բնորոշ է ռուսական, ուկրաինական և բելառուսական հեքիաթներին ։
Հեքիաթային սյուժեների ցուցիչում նշված է AT 2025 (АА *296) համարի տակ։ «Գնդիկ Բոքոնիկ» («փախած նրբաբլիթ» )․ գլխավոր հերոսը փախչում է ծերուկից, պառավից, գայլից, արջից և այլն ։ Ամերիկական անալոգն է «Անուշահացե մարդուկը» (The Gingerbread Man), անգլերեն անալոգն է «Ջոնի պոնչիկ» (Johnny-Cake)։
Հայտնի է հեքիաթի հեղինակային տարբերակը Կոնստանտին Ուշինսկու մշակման մեջ։
Հաճախ ռուս, ուկրաինացի և բելառուս երեխաների ծանոթությունը հայրենի բանահյուսության մեջ սկսվում է հենց այս հեքիաթից ։
Սյուժե
Ժամանակին ապրում էր մի ծերունի իր պառավի հետ։ Մի անգամ ծերունին պառավին խնդրում է թխել գնդիկ բոքոնիկ։ Ալյուր չկա, բայց պառավը թափ է տալիս տուփը, սրբեց տակառը և խմոր հունցեց։ Թխվեց կարմրագույն գնդիկ բոքոնիկ։ Պառավը այն դրեց պատուհանագոգին, որպեսզի հովանա։ Գնդիկ Բոքոնիկը արագ հոգնում է պատուհանագոգին նստելուց ու թռչում այդտեղից և փախչում։ Արահետով գլորվում է դեպի անտառ։ Անտառում առաջինը հանդիպում է նապաստակին, որն ասաց․ «Գնդիկ Բոքոնիկ, Գնդիկ Բոքոնիկ, ես քեզ կուտեմ»։ Բայց Գնդիկ Բոքոնիկն առաջարկում է․ «Մի կեր ինձ, ես քո համար երգ կերգեմ», երգում է նապաստակի համար մի երգ, որը պատմում էր թե ինչպես նրան թխեց պառավը և ինչպես նա փախավ տատիկից և պապիկից։ Եվ շարունակեց գլորվել արահետով։ Ճանապարհին նա հանդիպում է գայլին և արջին։ Նրանք նույնպես ուզում էին ուտել Գնդիկ Բոքոնիկին, բայց նա յուրաքանչյուրի համար երգում էր իր երգը և փախչում։ Բայց Գնդիկ Բոքոնիկը հանդիպում է խորամանկ աղվեսին։ Նրա համար նույնպես երգում է և արդեն ուզում էր գլորվել, բայց ճարպիկ աղվեսը խաբում է նրան։ Գովեց Գնդիկ Բոքոնիկին և դժգոհում, որ վատ է լսում՝ խնդրելով նրան նստել իր դնչին և նորից երգել երգը։ Գնդիկ Բոքոնիկը ուրախանում է, որ իր երգը դուր է եկել աղվեսին, ու թռչում նստում է նրա դնչին։ Հենց այդտեղ աղվեսը կուլ է տալիս նրան։
Էկրանիզացիա
Հեքիաթի հիման վրա ստեղծվել են մի շարք մուլտֆիլմեր.
Հղումներ
Կատեգորիա:Հեքիաթներ
LESS
LESS, ոճային դինամիկ լեզու, որը ստեղծել է Alexis Sellier֊ը։ Այն ստեղծվել է ոճային Sass լեզվի ազդեցության արդյունքում և իր հերթին ազդել է «SCSS»-ի վրա, որում օգտագործվող շարահյուսությունը համարվում է CSS լեզվի ընդլայնում ։
LESS-ը ազատ ծրագրային ապահովմամբ արտադրանք է։ Նրա առաջին տարբերակը գրվել է Ruby լեզվով, սակայն հետագա տարբերակներում որոշվեց հրաժարվել ծրագրավորման այդ լեզվի կիրառումից և անցում կատարվեց JavaScript-ին։ LESS-ը ներմուծված մետալեզու է։
LESS-ն ապահովում է CSS-ի հետևյալ ընդլայնումները․ փոփոխականներ, ներդրված բլոկներ, միքսիններ, օպերատորներ և ֆունկցիաներ ։ LESS-ը կարող է աշխատել կլիենտի կողմից (Internet Explorer 6+, WebKit, Firefox) կամ սերվերում՝ Node.js-ի կամ Rhino-ի կառավարմամբ.
Փոփոխականներ
LESS-ը թույլ է տալիս օգտագործել փոփոխականներ։ Փոփոխականի անունը սկսվում է @ սիմվոլով։ Վերագրման համար օգտագործվում է  սիմվոլը ։
LESS-ի այս կոդը կկոմպիլացնի հետևյալ CSS ֆայլը․
Միքսիններ
Միքսինները հնարավորություն են տալիս ներառել հատկությունների մի ամբողջ շարք ։
LESS-ի այս կոդը կկոմպիլացնի հետևյալ CSS ֆայլը․
Ներդրված կանոններ
LESS-ը հնարավորություն է տալիս ներդնել տրամաբանական կասկադավորում, երբ էլեմենտի հատկությունից բացի նրա մեջ կարող են լինել ենթադաս էլեմենտներ՝ իրենց հատկությունով։ Դրա շնորհիվ կրճատվում է կոդի երկարությունը ։
LESS-ի այս կոդը կկոմպիլացնի հետևյալ CSS ֆայլը․
Ֆունկցիաներ և գործողություններ
LESS-ը հնարավորություն է տալիս օգտագործել ֆունկցիաներ։ Գործողություրնների շնորհիվ հնարովոր է գումարել, հանել, բաժանել և բազմապատկեր հատկությունները և գույները։ Ֆունկցիաներն ամբողջությամբ արտածում են JavaScript կոդը, որոնք թույլ են տալիս մշակել արժեքները։
LESS-ի այս կոդը կկոմպիլացնի հետևյալ CSS ֆայլը․
Համեմատությունը CSS-ի այլ ենթապրոցեսորների հետ
Ե՛վ Sass-ը, և՛ LESS-ը CSS-ի ենթապրոցեսորներ են ։
LESS-ը ոգեշնչվել է Sass-ից ։ Sass-ը նախագծվել է CSS-ի պարզեցման և ընդլայնման համար։ LESS-ը ստեղծվել է CSS-ին հնարավորինս մոտ լինելու համար, ինչի արդյունքում երկուսի շարահյուսությունն էլ նույնն է։ Արդեն գոյություն ունեցող CSS կոդը հնարավոր է օգտագործել LESS-ում։ Sass-ի նոր տարբերակներն էլ են ներառում CSS-ի շարահյուսությունը, որը կոչվում է SCSS (Sassy CSS) ։
ZUSS (ZK User-interface Style Sheet)-ը ոճային լեզու է, որը հիմնված է LESS-ի գաղափարների վրա։ Այն ունի նույն շարահյուսությունը՝ մի տարբերությամբ, որ սերվերում այն աշխատում է Java լեզվի կառավարմամբ։ Այն չի օգտագործվում JavaScript (Rhino) ինտերպրետատոր, սակայն թույլ է տալիս միանգամից կանչել Java մեթոդներ։
Օգտագործում
LESS-ը հնարավոր է օգտագործել կայքերում տարբեր եղանակներով։ Տարբերակներից մեկը վեբ էջի կցումն է  JavaScript ֆայլին։
Եթե օգտագործում եք սերվերային JavaScript: Rhino կամ node.js, ապա սերվերի կողմից կարող եք փոխակերպել .less ֆայլը .css-ի։
Ի վերջո, գոյություն ունի լեզվի կողմնակի իրացում․ Օրինակ, SimpLESS open source կոմպիլյատորը Windows, Linux և Mac OS X համակարգերի համար, .less{} իրացում .NET framework-ի համար կամ lessphp , որը թույլ է տալիս սերվերում կոմպիլացնել less ոճը PHP կայքերի համար։
Արտաքին հղումներ
Կատեգորիա:JavaScript գրադարաններ
Գառնի յարախ
Գառնի յարախ (Karnıyarık - փորը ճղած), լցոնած սմբուկ, թուրքական խոհանոցի ուտեստ ։
Պատրաստում
Ճղված սմբուկը լցոնվում է աղացած մսի, տապակած և կտրտած սոխի, սխտորի, սև պղպեղի լոլիկի խառնուրդով։ Հավելյալ ավելացվում է կանաչ պղպեղ, մաղադանոս ։  Սմբուկը երբեմն լցոնելուց առաջ տապակում են։ Պատրաստվում է փռում, մատուցվում է տաք վիճակում։
Ծանոթագրություններ
Կատեգորիա:Համաշխարհային խոհանոց Կատեգորիա:Թուրքական խոհանոց Կատեգորիա:Թուրքերեն բառեր և արտահայտություններ
Սուրեն Սարգսյան (այլ կիրառումներ)
Սուրեն Սարգսյան անվամբ հայտնի են մի քանի անձնավորություններ․
Կատեգորիա:Բազմիմաստության փարատման էջեր
Բառլետա
Բառլետա (Barletta), կոմունա Իտալիայում։ Գտնվում է Ապուլիա մարզի Բառլետա-Անդրիա-Տրանի գավառում ։ Բնակչությունը կազմում է 93 667 մարդ, բնակչության խտությունը կազմում է 637 մարդ/կմ²։ Զբաղեցնում է 147 կմ² մակերես։ Փոստային ինդեքս՝ 70051, հեռախոսային կոդ՝ 0883։
Կոմունայի հովանավորներն են Սուրբ Կույս Մարիամը և Կաննի Ռուջիերոն։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
One of Those Nights
«One of Those Nights» (Այդ գիշերներից մեկը), ամերիկացի ռեփեր Ջուսի Ջեյի երգն է համագործակցությամբ կանադացի երգիչ The Weeknd-ի հետ։ Երգը թողարկվել է 2013 թվականի մարտի 11-ին և ի սկզբանե նախատեսվել էր որ պետք է լինի Ջուսի Ջեյի «Stay Trippy» կոչվող ստուդիական երրորդ սոլո ալբոմի երրորդ սինգլը, սակայն ալբոմի վերջնական երգացանկից այն հանվել է և հետագայում հայտնվել է ալբոմի դելյուքս թողարկման մեջ։
Նախապատմություն
2013 թվականի փետրվարի 17-ին հայտնի է դառնում որ «Stay Trippy» ալբոմի երրորդ սինգլն է լինելու «One of Those Nights» երգը ։ Փետրվարի 20-ին Ջուսի Ջեյի SoundCloud-ի էջում կայանում է երգի պրեմիերան, իսկ մարտի 11-ին երգը թողարկվում է ։ Ավելի ուշ հայտնի է դառնում որ «Stay Trippy» ալբոմի երրորդ սինգլ է հաստատվել «Bounce It» երգը, և «One of Those Nights» երգը դուրս է մնում ալբոմի վերջնական երգացանկից։ Չնայած երգը չի ընդգրկվում ալբոմում, սակայն այն ներառված է ալբոմի դելյուքս թողարկման մեջ։
Տեսահոլովակ
Երգի տեսահոլովակը, որի ռեժիսորն է Սիմ Փիլինգը, թողարկվել է 2013 թվականի հունիսի 20-ին ։
Սյուժե
Տեսահոլովակի սկզբում The Weeknd-ը և 3 աղջիկներ նստած բարի սեղանի շուրջ խմում և ծխում են։ Այդ ընթացքում Ջուսի Ջեյը նույն բարում զրուցում է բարմենի հետ, երբ ներս է մտնում ատրճանակով զինված մի մարդ։ Նա կրակում է հաճախորդներից մեկի վրա և պատրաստվում է թալանել բարը և հաճախորդներին։ Երբ հանցագործը մոտենում է The Weeknd-ին, նա հրաժարվում է տալ իր փողերը և սկսում է ծիծաղել։ Այնուհետև նա իր ատրճանակը պահում է The Weeknd-ի վրա որպեսզի կրակի, սակայն Ջուսի Ջեյը կրակում է նրան մինչև նա կկրակեր The Weeknd-ին։ Տեսահոլովակը ավարտվում է նրանով, որ Ջուսի Ջեյը լքում է բարը։
Արտաքին հղումներ
Կատեգորիա:Ջուսի Ջեյի երգեր Կատեգորիա:The Weeknd երգեր Կատեգորիա:2013 երգեր
Ֆեյժոադա
Ֆեյժոադա (feijoada, feijão՝ լոբի բառից), պորտուգալալեզու երկրների համար ավանդական ուտեստ՝ պատրաստվող լոբուց, մսային մթերքներից և ֆարոֆայից (մանիոկային ալյուր)։
Մի տարբերակի համաձայն՝ ֆեյժոադուն երեք հարյուր տարի առաջ ստեղծել են ստրուկները, որ Աֆրիկայից բերել էին Բրազիլիա։ Նրանք խառնում էին խոզի մսի կտորները, որ մնում էին տերերի ճաշից հետո, և սև լոբին՝ այդ ժամանակների Բրազիլիայի ստրուկների և կենդանիների համար ընդունված կերը։ Ժամանակի ընթացքում պորտուգալացիները այդ ուտեստի մեջ ավելացրին նրբերշիկ և երշիկ, հնդկացիները՝ ֆարոֆա (մանիոկա ալյուրի և կարագի խառնուրդ)։ Այդ տարբերակի օգտին առաջ է քաշվում այն միտքը, որ «ֆեյժաո»-ն սևամորթների անվնաս մականուն է սլենգով, քանի որ լոբին Բրազիլիայում սև գույնի է։ Սակայն ֆեյժոադայի «ստրուկային» ծագման լեգենդը առարկվեց մի շարք գիտական հետազոտությունների շնորհիվ ։
Մեկ այլ տարբերակի համաձայն՝ ֆեյժոադայի պատմությունը արմատներով գնում է դեպի եվրոպական խոհանոց։ Որպես ֆեյժոադայի հնարավոր նախնի անվանում են ֆրանսիական կասուլեն, էստրեմադուրայի պորտուգալական բաղադրատոմսերը կամ իսպանական կոզիդո մադրիլենյոն։ քաղվածքի վերջ Ֆեյժոադայի ծագման ամենահավանական տարբերակը համարվում է գաղափարն այն մասին, որ այդ ուտեստը ծագում է Պորտուգալիայից և արմատներ է ունեցել դեռ Հռոմեական կայսրությունում։
Այսօր ֆեյժոդաուն պատրաստում են լոբուց, մսի տարբեր տեսակիներից, համեմունքներից, մանիոկա մսից, մատուցում են կավե տարայով կաղամբի, նարնջի կտորների, պղպեղից սոուսի, ըստ ցանկության՝ բրնձի հետ միասին։ Յուրաքանչյուր շրջանում ֆեյժոադան տարբեր կերպ են պատրաստում, տարբեր հավելումներով։
Գրականության մեջ
"Վարորդ Տիանը կաշասայից և մոկեկիից հետո կիրակի օրը իր տուն հրավիրեց ֆեյժոադու ուտելու և խոստացավ երգել կիթառի օգնությամ իր վերջին ստեղծագործությունները։ Իր տունը աղքատի տուն է, հասարակ, առանց պնդումների, սակայ լոբին և ընկերական հարաբերությունները բավարար են":
"Ամեն ինչ նոր էր Գրող բժիշկների միության նախագահի համար, ամեն ինչ նրան անհանգստացնում էր, քանի որ մինչ օր իր աշխարհը սահմանափակված էր հիվանդանոցով, ուսանողներով, Չիլի փողոի ռենտգենյան գրասենյակով, Գրասի փողոցի բնակարանով, գրականագիտական հավաքածուներով։ Միայն թե կիրակի օրերին ավելանում էին ծովափն ու ֆեյժոադան":
Ծանոթագրություններ
Կատեգորիա:Պորտուգալական խոհանոց Կատեգորիա:Բրազիլական խոհանոց
Կյարասա
Կյարասա , գետ Ռուսաստանում՝ հոսում է Ալթայի հանրապետության և Ալթայան տարածաշրջանի տարածքով։ Գետը վտակները հոսու են է 10 կիլոմետր երկայնքով Տուլոի գետի աջ կողմով։ Գետը 10 կիլոմետր հեռավորության վրա է ։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիա և Կատունը։ Գետի ավազանը Օբն է։
Ըստ՝ աշխարհագրական տեղեկատվական համակարգի ջրային բաժնի տարածքում Ռուսաստանի Դաշնության կողմից պատրաստված դաշնային գործակալության ջրային ռեսուրսների։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կաերանո դի Սան Մարկո
Կաերանո դի Սան Մարկո (Caerano di San Marco), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 7026 մարդ, խտությունը՝ 586 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 31031, հեռախոսային կոդ՝ 00423։
Քաղաքի հովանավոր պաշտպանը համարվում է Սուրբ Մարկը, որի տոնը նշվում է ամեն տարի ապրիլի 25-ին։
Ծանոթագրություններ
Կատեգորիա:Իտալիայի բնակավայրեր
Բարեկամության կամար ռազմավիրական ճանապարհին
Բարեկամության կամար ռազմավիրական ճանապարհին (վրաց. ხალხთა მეგობრობის თაღი), 20-րդ դարի ճարտարապետական հուշարձան ։
Նկարագրություն
Գտնվելով Վրաստանի ռազմավիրական ճանապարհին՝ Գուդաուրի լեռնադահուկային հանգստավայրի և Խաչի լեռնանցքի միջև, հուշարձանը մեծ կիսաշրջանաձև քարե-բետոնե կառույց է, որ նայում է Կովկասյան լեռներում գտնվող «Սատանայի հովտին»։ Հուշարձանի ամբողջ ներքին մակերեսը զարդարում է նկարիչներ Զուրաբ Կապանաձեի, Զուրաբ Լեժավայի և Նոդար Մալազոնիայի խճանկարային մեծ որմնանկարը, որը պատկերում է վրացական և ռուսական պատմության տեսարաններ, վրացերեն և ռուսերեն թարգմանությամբ ներկայացված են նաև Ռուսթավելու խոսքերը՝ «Հավատարիմ ընկերը կօգնի ընկերոջը։ Նա չի վախենա դժվարություններից։ Նա սիրտը կտա սրտի փոխարեն։ Իսկ սերն աստղ է ճանապարհին»։ Հուշարձանի նախագծի հեղինակը ճարտարապետ Գեորգի Չախավան է։
Պատմություն
Հուշարձանը կանգնեցվել է 1983 թվականին՝ ի պատիվ 1783 թվականի Գեորգիևյան դաշնագրի երկու հարյուրամյակի և Խորհրդային Վրաստանի ու Խորհրդային Ռուսաստանի միջև շարունակվող բարեկամության։ 2017 թվականին կամարը վերականգնել է Saxon ընկերությունը։
Ծանոթագրություններ
Կատեգորիա:Վրաստանի հուշարձաններ Կատեգորիա:Մցխեթ-Մթիանեթի մարզի շենքեր և կառույցներ Կատեգորիա:Ռուս-վրացական հարաբերություններ Կատեգորիա:Վրաստանի տեսարժան վայրեր Կատեգորիա:Վրացական ճարտարապետություն
Kid vs Kat (մուլտսերիալ)
Kid vs Kat, հայտնի կանադական մուլտսերիալ։ Նկարահանվել է Studio B Productions, Decode Entertainment ընկերությունում Jetix Europe և YTV համար ։ Գործողությունները զարգանում են տասնամյա մի տղայի և իր տիեզերական գործակալ կատվի շուրջ։ Այս մուլտսերիալը սյուժեով նման է կանադական մեկ ուրիշ մուլտսերիալի՝ «Իմ չար ձուկը»։ Սյուժեն իմաստային առումով նույնն է, տարբերությունն այն է, որ տղան տասներեքամյա է, ում մոտ հայտնվել էր ձուկ, որը խելացի էր և ցանկանում էր գրավել աշխարհը։
Հիմնական
Քուփեր (Քուփ) Բարտոնբյորգեր, տասնամյա տղա, ով գիտեր, որ Պարոն Քեթը չար, եկվոր կատու է, որը փորձում է սպանել նրան։ Սիրում է այն ամենը, ինչը անմիջական կապ ունի հայտնի սերիալի հերոս՝ Կապիտան Բլաստերոիդի հետ։ Քուփը գիտեր, որ Քեթը ցանկանում է գրավել Երկիրը և այնտեղ ապրող մարդկանց հպատակեցնել իրեն։ Հաճախ Պարոն Քեթը կոտրում էր Քուփի իրերը կամ գողանում թզուկներին։ Եվ այդ ամենից կատուն վատ գնահատական էր ձեռք բերել։ Քուփի լավագույն ընկերը Դեննիսն է։ Կատվի պատճառով Քուփը և իր փոքրիկ քույրիկը հաճախ վիճում էին։ Քուփը զզվում էր Ֆիբիից, ով սիրահարված էր Քուփին։ Բայց ամեն դեպքում Քուփը սիրում էր Տիկին Մանսոնի թոռնուհուն՝ Ֆիոնային։